EkBass/fiwiki-20250220-pages-articles huggingface dataset:
James Smith (nyrkkeilijä)

James "Bonecrusher" Smith (s. 4. maaliskuuta 1953 Magnolia) on uransa lopettanut yhdysvaltalainen ammattinyrkkeilijä. Smith oli myös hetken WBA- liiton hallitseva maailmanmestari (vuoden 1986 joulukuusta vuoden 1987 maaliskuuhun). Hän on myös ensimmäinen raskaansarjan maailmanmestari, jolla on yliopistotason tutkinto. Pituudeltaan Smith on 193 cm ja painoi huippuvuosinaan 103-106 kiloa. ==Ammattilaisura== Smith siirtyi ammattilaiskehiin varsin myöhään, 28 -vuotiaana vuonna 1981. Siitä huolimatta hän kohtasi 18-vuotisen uransa aikana useita kansainvälisen tason ottelijoita. Hänen suurimpiin voittoihin eittämättä kuuluvat vuonna 1984 saavutettu tyrmäysvoitto 22-vuotiaasta, tuolloin voittamattomasta suurlupauksesta Frank Brunosta sekä ensimmäisessä erässä otettu tyrmäysvoitto Tim Witherspoonista WBA-liiton titteliottelussa vuonna 1986. Näiden voittojen vastapainoksi Smith kärsi urallaan useita kirveleviä tappioita, joiden vaikutus oli erityisen negatiivinen henkisellä puolella. Hän hävisi hajaäänin nyrkkeilijäsuuruus Joe Frazierin pojalle Marvis Frazierille, siitäkin huolimatta, että mursi Frazierin leuan lyötyään hänet kanveesille ottelun viidennessä erässä. Kovanyrkkinen kanadalainen Donovan Ruddock taas tyrmäsi hänet seitsemännessa erässä vuonna 1989. Vuonna 1993 viikkoa ennen 40-vuotissyntymäpäiväänsä Smith hävisi 25-vuotiaalle, tulevalle WBA ja IBF -liittojen raskaansarjan maailmanmestarille Michael Moorerille yksimielisin tuomariäänin. Ainoassa tittelinpuolustusottelussaan hän kohtasi urallaan hurjassa nousukiidossa olleen Mike Tysonin, joka oli edellisessä ottelussaan voittanut WBC-liiton maailmanmestaruuden. Kahden eri mestaruusvyön (WBA, WBC) otteluna se noteerattiin näkyvästi medioissa. Lupaavista lähtökohdista huolimatta ottelusta ei kuitenkaan syntynyt suurta spektaakkelia. Smith yritti lähinnä vain selviytyä täydet kaksitoista erää 13 vuotta nuoremman Tysonin kyydissä sitomalla ja välttämällä avointa iskujenvaihtoa. Tosin aivan ottelun viimeisillä sekunneilla Smith osui hyvin ajoitetulla ja voimalla ladatulla oikean käden lyönnillään Tysoniin, mutta tällä viime hetken aktiivisuudella ei juurikaan ollut vaikutusta ottelun lopputulokseen. Tyson voitti ottelun loppujen lopuksi huomattavan suurella pistemarginaalilla (120-106, 119-107, 119-107) Smith kohtasi myös uransa aikana kahdesti legendaarisen Larry Holmesin. Ensimmäisen kerran miehet ottivat yhteen vuonna 1984 ja toisen kerran ikämiehinä vuonna 1999, joka oli samalla 46-vuotiaan Smithin uran viimeinen ammattilaisottelu. Molemmat ottelut päättyivät Smithin kesketystappioon. ==Lähteet== == Aiheesta muualla == *ammattinyrkkeilyottelut boxrec.comissa Luokka:Yhdysvaltalaiset nyrkkeilijät Luokka:Vuonna 1953 syntyneet Luokka:Elävät henkilöt
Pijin

Pijin on Salomonsaarilla puhuttava englantiin perustuva kreolikieli. Pijiniä puhuu äidinkielenään noin 24 000 ja toisena kielenään noin 300 000 ihmistä. Vaikka pijin on salomonsaarelaisten käyttämä lingua franca, sillä ei ole maassa virallisen kielen asemaa. Pijinin kielen sanasto perustuu lähinnä englantiin mutta kieliopissa on piirteitä paikallisista austronesialaisista kielistä. Pijin on erittäin läheistä sukua Vanuatulla puhuttavalle bislamalle ja Papua-Uudella-Guinealla puhuttavalle tok-pisinille. Pijinin katsotaan olevan elinvoimainen. Kieltä kirjoitetaan latinalaisin aakkosin. Raamattu käännettiin kokonaisuudessaan pijiniksi vuonna 2008. == Fonologia == === Konsonantit === Labiaali Alveolaari Palataali Velaari Glottaali Nasaali m n Klusiili b d g Affrikaatta d͡ʒ Frikatiivi v s h Tremulantti r Lateraali l Puolivokaali j w Lähde: === Vokaalit === Etinen Keskinen Takainen Suppea i u Puolisuppea e ~ ɛ o ~ ɔ Puoliavoin Avoin a Lähde: == Kielinäyte == == Lähteet == == Aiheesta muualla == *Kansainvälinen ihmisoikeuksien julistus pijiniksi Luokka:Salomoninsaarten kielet Luokka:Englannin kreolit
Leslie Easterbrook

Leslie Easterbrook (s. 29. heinäkuuta 1949 Los Angeles, California) on yhdysvaltalainen näyttelijä. == Varhainen elämä == Leslie Easterbrook syntyi Los Angelesissa, mutta hänet adoptoitiin nebraskalaiseen maalaisperheeseen. Hänen isänsä oli Kearneyn yliopiston professori, joka valmensi Leslietä toimintarooleja varten ja opetti trumpetin soittoa. == Ura == Easterbrook teki läpimurron sarjassa Laverne & Shirley, jossa hän näytteli naapuria Rhonda Leetä. Hänen tunnetuin roolinsa on suositun Poliisiopisto-elokuvasarjan ylikomisario Debbie Callahan. Leslie on esiintynyt televisiosarjoissa Murhasta tuli totta, Hangin’ with Mr. Cooper, Baywatch, Matlock, Hunter, The Dukes of Hazzard ja Ryan’s Hope. Vuonna 2005 hän näytteli äiti Fireflytä Rob Zombien kauhuelokuvassa The Devil’s Rejects ja vuonna 2007 turvavartija Patty Frostia Rob Zombien Halloweenissa. Easterbrook on laulanut Yhdysvaltain kansallislaulun amerikkalaisen jalkapallon loppuottelussa (Super Bowl XVII) ja esiintynyt musikaaleissa Broadwaylla. Hän on tehnyt haulikkoampumisen opetusvideon Real Beginner’s Guide to the Shotgun Sports, jolla rohkaistaan ihmisiä ampumaharrastukseen. Easterbrook kuuluu The National Law Enforcement Officers Memorial Fund -järjestöön ja tukee lasten hyväntekeväisyysjärjestöjä, kuten The Sunshine Kids ja Variety Children’s Charities. == Filmografia == * Poliisiopisto (1984) * Poliisiopisto 3: Jatkokoulutuksessa (1986) * Poliisiopisto 4: Korttelipoliisit (1987) * Poliisiopisto 5: Tehtävä Miami Beach (1988) * Poliisiopisto 6: Suuri rikosaalto (1989) * Poliisiopisto 7: Moskovan keikka (1994) == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Vuonna 1949 syntyneet Luokka:Elävät henkilöt
Seongnam

Seongnam eli Sŏngnam (, hanja 城南) on kaupunki Gyeonggin provinssissa, Korean tasavallassa. Seongnamin suotuisa sijainti lähellä pääkaupunki Soulia on johtanut siihen, että kaupunkiin on muodostunut runsaasti pääasiassa asumiseen käytettyjä alueita. Seongnamin pinta-ala on 141,7 km2, ja vuonna 2020 asukasluku oli noin 922 000. Kaupungin tiheimmin asuttu alue on Bundangin kaupunginosa, jossa sijaitsee valtava määrä asuinkäyttöön tarkoitettuja pilvenpiirtäjäkomplekseja. Bundangin seutu toimii Seongnamin sydämenä ja palvelee koko kaupunkia Souliin saakka ulottuvan metrolinjansa ansiosta. Kaupungin historiallisiin nähtävyyksiin kuuluvat buddhalaiset temppelit, joista vanhimmat ovat Goryeo-dynastian ajalta, ja Namhansanin vuoristolinnoitus, joka oli tärkeä puolustuslinnoitus 1600-luvulla. Seongnamissa toimii K-Leaguen menestynein jalkapallojoukkue Seongnam Ilhwa Chunma. ==Lähteet== ==Aiheesta muualla== *Seongnamin kaupungin viralliset sivut / / / Luokka:Etelä-Korean kaupungit
Nahkiaiskalat

Nahkiaiskalat (Petromyzontiformes) ovat ympyräsuisiin kuuluva leuattomien kalojen lahko, johon kuuluu kolme nykyään elossa olevaa heimoa: * Petromyzontidae - nahkiaiset * Mordaciidae - pussinahkiaiset (vain suku Mordacia) * Geotriidae - etelännahkiaiset (vain laji Geotria australis) Muiden ympyräsuisten tavoin nahkiaiset kuuluvat selkärankaisiin. Kaikilla aikuisilla nahkiaiskaloilla on hampain varustettu pyöreä, suppilomainen imusuu. Tiettävästi lahkoon kuuluu yhteensä noin 41 lajia. Osa lajeista (yhteensä 18) loisii toisissa kaloissa imemällä niistä verta. Lajit, jotka eivät loisi, eivät syö aikuisina lainkaan. Isoin osa nahkiaiskaloista on makeanveden lajeja (32 lajia), mutta osa lajeista viettää aikaansa myös merissä palatakseen jokiin lisääntymään. Ulkoisesti ne muistuttavat ankeriaita pitkine, suomuttomine vartaloineen.New World Encyclopedia: Lamprey Nahkiaiskaloja on nautittu ravinnoksi ainakin keskiajalta lähtien ja ne ovat edelleen herkkua Lounais-Euroopassa (Espanja, Portugali ja Ranska) sekä Itämeren maissa, kuten Suomessa. Euroopan ulkopuolella niitä syödään ainakin Koreassa. == Kehityshistoria == Nahkiaiskalojen alkuperä on ikivanha, mutta niiden yhteys viiksimpyräsuisiin (Myxini) ja leuallisiin selkärankaisiin (Gnathostomata) ei ole vielä selvä. Niiden kehityshistorian tutkimus kiinnostaa tutkijoita erityisesti siksi, että kaikki selkärankaiset ovat kehittyneet leuattomista kaloista. Nahkiaskalojen fossiileja on löydetty melko vähän, koska rustokudos ei säily yhtä hyvin kuin luusto. Myöhäiseltä devonikaudelta (Famenne-kaudelta) on löydetty hyvin nykyisen kaltainen nahkiaiskala, Priscomyzon riniensis, joka eli 360 miljoonaa vuotta sitten. Se todistaa niiden olevan eläviä fossiileja.University of Chicago News Room: Scientists find lamprey a 'living fossil' Erityisen heikosti on säilynyt nahkiaiskalojen toukkien fossiileja, sillä ne ovat aikuisiakin hennompia. Vanhin tunnettu toukan fossiili on varhais-liitukaudelta, ainakin 125 miljoonan vuoden takaa. Se on löydetty samoista kerrostumista, joissa on säilynyt myös dinosaurusten höyheniä. == Lähteet == Luokka:Ympyräsuiset
Vintaja

Vintaja on Keski-Suomessa Pihtiputaalla Variskylä lähellä sijaitseva järvi. == Maantietoa == Vintaja on 200 metriä pitkä, 100 metriä leveä, ja sen pinta-ala on 1,5 hehtaaria. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,06 miljoonaa kuutiometriä. Sen keskisyvyys on 3,8 metriä ja suurin syvyys on 9,6 metriä. Järven rantaviivan pituus on 500 metriä. Se on ollut viileästä vedestään huolimatta suosittu uimapaikka, koska sijaitsee muutaman kymmenen metrin päässä nelostiestä. == Vesistösuhteet == Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Koliman lähi-alueeseen (14.472) järvi kuuluu. Järven vedenpinnan korkeus on 115,8 metriä mpy. == Lähteet == Luokka:Pihtiputaan järvet Luokka:Viitasaaren reitti Luokka:Koliman alue
Bender Bending Rodríguez

Bender Bending Rodríguez on yhdysvaltalaisessa Futurama-televisiosarjassa esiintyvä robotti. Hahmon ääninäyttelijänä toimii John DiMaggio. Bender on alkoholisoitunut, kleptomaaninen ja tupakoiva hahmo, joka vihaa lähes kaikkia ihmisiä Fryta ja Leelaa lukuun ottamatta. Benderillä on ollut myös lukuisia eri mittaisia suhteita sarjassa esiintyvien naispuolisten robottien kanssa. Benderin hokema on "Bite my shiny metal ass!", jonka hän sanoo usein ollessaan vihainen tai ärsyyntynyt jostain. Bender ihannoi televisiokokki Elzaria, jonka takia Bender toimii joskus Planet Express -avaruusaluksen kokkina, vaikka hänellä onkin surkea kokin maine. Toisinaan hän myös auttaa pakettien kuljettamisessa perille, mutta yleensä hän vain lorvii asemalla. Bender valmistettiin Tijuanassa, Mom’s Friendly Robot Companyssa. Hän toivoo salaa olevansa folklaulaja. Tämä toive tulee esiin tilanteissa, joissa magnetismi aiheuttaa hänen estoyksikkönsä vioittumisen. Hän olikin hetken Beckin yhtyeessä raaputtajana. Bender käyttää alkoholia polttokennojensa lataamiseen ja tuottaa lopputuotteena kasvihuonekaasuja röyhtäilyn tai toisinaan piereskelyn yhteydessä syntyvän leimahduksen muodossa. Juopumuksen oireet tulevat Benderillä esiin silloin, kun hän lopettaa juomisen, jolloin hänestä tulee sekava ja hänen suunsa ympärille alkaa muodostua ruostetta. Vaikka alkoholi on Benderin ensisijainen polttoaine, hän kykenee prosessoimaan myös mineraaliöljyä, pimeää ainetta sekä fotoneita (aurinkoenergiaa). Jaksossa ”Godfellas” paljastuu, että Bender on varustettu myös ydinmiilulla. Jaksossa Proposition Infinity Benderillä on suhde Amyn kanssa. Pari alkaa ajaa "roboseksuaalien" oikeuksia ja kampanjoida robottien ja ihmisten välisten suhteiden laillistamisen puolesta.. Hänellä on miltei patologinen pelko purkinavaajia kohtaan.Episodit 2ACV01, 3ACV13. Syynä tähän on, että purkinavaaja on vastuussa Benderin isän kuolemasta. == Lähteet == Luokka:Futuraman hahmot Luokka:Kuvitteelliset robotit Luokka:Kuvitteelliset alkoholistit
Roberts Blossom

Roberts Scott Blossom (25. maaliskuuta 1924 New Haven, Connecticut – 8. heinäkuuta 2011 Santa Monica, Kalifornia) oli yhdysvaltalainen näyttelijä ja runoilija. Roberts Blossom syntyi New Havenin kaupungissa, Connecticutin osavaltiossa. Blossom aloitti näyttelemisen 1950-luvulla. Blossomin tunnetuimpia rooleja ovat muiden muassa elokuvissa Pako Alcatrazista, Yksin kotona, Nopeat ja kuolleet ja Christine – tappaja-auto. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset runoilijat Luokka:Vuonna 1924 syntyneet Luokka:Vuonna 2011 kuolleet
Probolinggo

Probolinggo on kaupunki Jaavan saarella Itä-Jaavan provinssissa Indonesiassa. Vuoden 2010 väestönlaskennan mukaan siellä asui 196 957 asukasta. Monien muiden pohjoisen Itä-Jaavan kaupunkien tavoin maduralaiset ovat Probolinggossa jaavalaisten ohella merkittävä väestöryhmä. Kaupungin läpi kulkee eräs Jaavan merkittävimmistä maanteistä, ja sen satama on kalastusalusten vilkkaassa käytössä. Probolinggo on kuuluisa mangoistaan, joita paikalliset asukkaat kutsuvat Manalagi-mangoiksi. Kuivan kauden voimakkaat tuulet heinäkuusta syyskuuhun auttavat mangopuiden pölytystä, ja alueen hedelmien laadukkuus luetaan toisinaan niiden ansioksi. == Lähteet == == Aiheesta muualla == Luokka:Indonesian kaupungit
Abinomn

Abinomn on lähellä Fojavuoria, Indonesian Papuan provinssissa puhuttava kieli. Se lasketaan isolaattikieleksi eli sillä ei ole tunnettuja sukukieliä.. Kielen katsotaan olevan uhanalainen, sillä sitä puhuu vain noin 50 ihmistä. Puhujat vaihtavat yhä enenevässä määrin puhumaan manderin kieltä, jolla myös on hyvin vähän puhujia.. Kielen sanajärjestys on subjekti-objekti-verbi. Puhujat ovat kiinnostuneita kirjoitetun kielen kehittämisestäGlobal Language Viability. == Fonologia == === Konsonantit === Bilabiaali Alveolaari Palataali Velaari Glottaali Nasaali m n Klusiili norm. t k velarisoitunut b d gʷ Affrikaatta dʒ Frikatiivi ɸ s (h) Tremulantti r Puolivokaali w j Lähde: === Vokaalit === Etinen Keskinen Takainen Suppea i u Puolisuppea e (ə) o Avoin a Lähde: == Lähteet == Luokka:Isolaattikielet Luokka:Indonesian kielet
Jukka Nykänen

Jukka Nykänen (s. 1959) Viitattu 25.11.2013. on suomalainen elokuvaleikkaaja. Hän on leikannut muun muassa useita Markku Pölösen ohjaamia elokuvia, kuten Kivenpyörittäjän kylä (1995), Kuningasjätkä (1998), Badding (2000) ja Emmauksen tiellä (2001). Nykänen on voittanut parhaan leikkauksen Jussi- palkinnon kolmesti, elokuvista Rukajärven tie (1999), Sotalapset (2003) ja Musta jää (2007). Hän on ollut ehdolla Jussi-palkinnon saajaksi myös elokuvista Cyclomania (2001), Sokkotanssi (1999) sekä Poika ja ilves (1998). Vuonna 2004 Nykäselle myönnettiin 13 000 euron arvoinen elokuvataiteen valtionpalkinto ja vuonna 2020 taiteilijaeläke. ==Lähteet== ==Aiheesta muualla== * * Luokka:Suomalaiset elokuvaleikkaajat Luokka:Jussi-palkinnon saajat Luokka:Vuonna 1959 syntyneet Luokka:Elävät henkilöt
Yalë

Yalë on noin 600 puhujan isolaattikieli. Sitä puhutaan kaikkiaan kuudessa kylässä Papua-Uuden-Guinean länsiosassa, Sandaunin provinssissa.. Kielen sanajärjestys on SOV (subjekti–objekti–verbi). Kieli on elinvoimainen ja sitä käytetään kaikilla elämänaloilla. Monet nuoremmista puhujista osaavat myös tok-pisiniä. Kielen nimenä usein käytetty "nagatman" ei ole oikea kielen nimi, vaan virheellinen muoto erään kylän nimestä.Ethnologue == Lähteet == Luokka:Isolaattikielet Luokka:Papua-Uuden-Guinean kielet
Renault R28

Renault R28 on Formula 1 -auto, jota Renault-talli käytti kaudella . Auto julkistettiin virallisesti 31. tammikuuta 2008 Pariisissa, vaikka se nähtiin testiradalla jo ennen julkistamista. Autolla kilpailuissa ajoivat paluun Renault'lle tehnyt Fernando Alonso ja edelliskauden testikuljettaja Nelson Piquet Jr. ==Kehitys== R28:n suunnittelussa on keskitytty optimoimaan Bridgestonen renkaiden suorituskyky. Ratkaisuksi tähän on jaettu auton painoa toisella tavalla. Myös aerodynamiikkaan on tehty uudistuksia, joista suurin muutos on etujousituksen kohdalla. Vaihdelaatikko on suunniteltu kestämään sääntöjen vaatimat neljä perättäistä kilpailua. ==Teknisiä tietoja== *Moottori: Renault RS27, 2,4 L 32-venttiilinen 90° vapaasti hengittävä V8, paino 95 kg, max 19 000 rpm. *Vaihdelaatikko: seitsemän vaihteinen puoliautomaattinen, jossa on lisäksi peruutusvaihde. *Renkaat: Bridgestone, O.Z. vanteet *Jarrut: Hitcon levyjarrut *Polttoaine: Elf *Öljy: Elf *Elektroniikka: MES-Microsoft *Sytystulppa: Champion *Pituus: 4 800 mm *Leveys: 1 800 mm *Korkeus: 950 mm *Akseliväli: 3 100 mm *Paino: 605 kg ==Formula 1 -tulokset== Lihavointi tarkoittaa paalupaikkaa ja kursivointi kilpailun nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2008 Renault Renault V8 AUS MAL BHR ESP TUR MON CAN FRA GBR GER HUN EUR BEL ITA SGP JPN CHN BRA 80 4. Fernando Alonso 4 8 10 Kesk. 6 10 Kesk. 8 6 11 4 Kesk. 4 4 1 1 4 2 Nelson Piquet Jr. Kesk. 11 Kesk. Kesk. 15 Kesk. Kesk. 7 Kesk. 2 6 11 Kesk. 10 Kesk. 4 8 Kesk. ==Lähteet== ==Aiheesta muualla== *Kuvia Luokka:Formula 1 -kausi 2008 Luokka:Renault’n Formula 1 -autot
RoboCop (televisiosarja)

RoboCop (RoboCop: The Series) on kanadalainen televisiosarja, joka perustuu samannimiseen elokuvaan RoboCop. Sarjan ensimmäinen jakso esitettiin Yhdysvalloissa 18. maaliskuuta 1994. Suomessa sarjaa esitettiin Nelosella vuosina 1998–1999. RoboCopista tuotettiin yhteensä 23 jaksoa, joka kesti yhden tuotantokauden verran. Sarjan päähahmoa näytteli kanadalainen Richard Eden ja itse sarja oli tehty enemmän lapsille ja nuorille sopivaksi, minkä myötä se ei ollut ollenkaan väkivaltainen, niin kuin elokuvat RoboCop ja RoboCop 2. RoboCop käytti usein väkivallattomia keinoja pysäyttääkseen rikolliset, mikä mahdollisti heidän paluunsa sarjan aikana. == Juoni == Sarja seuraa Alex Murphyn alias Robocopin seikkailuja 21. vuosisadalla noin viisi vuotta ensimmäisen elokuvan tapahtumien jälkeen. Aiemmin raa'asti murhattu poliisi partioi nykyisin kyborgina Detroitin ja Delta Cityn katuja valmiina pysäyttämään kaiken rikollisuuden. Hän yrittää säilyttää inhimillisyytensä taistellessaan rikollisia vastaan Murphyn vanhojen muistojen piinaamina. == Näyttelijät == == Aiheesta muualla == * TV.com Luokka:RoboCop Luokka:Kanadalaiset televisiosarjat Luokka:CTV:n televisio-ohjelmat
Funky Monks (elokuva)

Funky Monks on yhdysvaltalaisen vaihtoehtorock-yhtyeen Red Hot Chili Peppersin dokumenttielokuva yhtyeen läpimurtoalbumin Blood Sugar Sex Magikin teosta. Dokumentilla, joka julkaistiin vuonna 1992 on yhtyeen jäsenten, tuottajan, managerin ja yhtyeen apulaisten haastatteluja. Lisäksi se sisältää yhtyeen sisäistä huumoria ja yhtyeen perus päivärytmin, albumia nauhoittaessa. Yhtyeen jäsenet, rumpali Chad Smithiä lukuun ottamatta yöpyivät kartanossa, koska kartanossa oli huhujen mukaan tapahtunut murha. Smith itse kertoi tarvitsevansa päästä irti nauhoittamisesta ja erityisesti haluavansa viettää aikaa myös vaimonsa kanssa. Dokumentti kuvattiin tuottaja Rick Rubinin omistamassa kartanossa. Dokumentti kestää noin kuusikymmentä minuuttia ja on mustavalkoinen. Itse albumille päätyi lähes kaikki albumin kappaleet paitsi "Soul to Squeeze", joka julkaistiin myöhemmin Coneheads elokuvan soundtrackilla ja singlenä 1993, "Sikamikanico" ja "Fela's Cock". Dokumentti julkaistiin alun perin VHS:lle, mutta on julkaistu myös DVD:nä. Albumilta julkaistun singlen "Suck My Kiss" video sisältää dokumentin materiaalia. ==Mukana olevat kappaleet== *Suck My Kiss *Funky Monks *Sikamikanico *Sir Psycho Sexy *Fela's Cock *Breaking the Girl *Mellowship Slinky in B Major *Soul to Squeeze *Give It Away *Apache Peacock *They're Red Hot *My Lovely Man *Under the Bridge ==Aiheesta muualla== * Luokka:Vuoden 1991 dokumenttielokuvat Luokka:Yhdysvaltalaiset dokumenttielokuvat
Bee Line Railroad

Bee Line Railroad on yhdysvaltalainen paikallinen rautatieyhtiö, joka hoitaa liikennettä omistamallaan Handyn ja Stewartin välisellä 16 kilometrin pituisella rataosalla Warrenin ja Bentonin piirikunnissa Indianan osavaltion länsiosassa. Rautatien kuljetukset muodostuvat pääosin maataloustuotteiden ja -laitteiden kuljetuksesta. Yhtiöllä on yhdysliikenneasema Kankakee, Beaverville and Southern Railroadin kanssa Handyssä, noin kolme kilometriä itään Ambian kaupungista. == Aiheesta muualla == * Stewart Grain Company Luokka:Indianan liikenne Luokka:Yhdysvaltalaiset rautatieyhtiöt
Jeff Karstens

Jeffrey Wayne Karstens (s. 24. syyskuuta 1982 San Diego, Kalifornia) on yhdysvaltalainen baseballsyöttäjä. Hän syntyi Kalifornian San Diegossa ja opiskeli Mount Miguel High Schoolissa. Karstens teki Major League -debyyttinsä 22. elokuuta 2006 . Hän edusti New York Yankeesiä vuosina 2006–2007 sekä Pittsburgh Piratesia vuosina 2008–2012. == Lähteet == Luokka:Yhdysvaltalaiset baseballpelaajat Luokka:Vuonna 1982 syntyneet Luokka:Elävät henkilöt
Michael Chang

Michael Te-pei Chang (s. 22. helmikuuta 1972) on yhdysvaltalainen tennispelaaja. Hän voitti miesten kaksinpelimestaruuden Ranskan avoimessa turnauksessa vuonna 1989 ollessaan vain 17-vuotias. Myöhemmin Chang ylsi finaaliin Ranskan avoimissa 1995 sekä Australian ja Yhdysvaltain avoimissa 1996. Osana yhdysvaltalaista maajoukkuetta hän voitti Davis Cupin 1990 ja World Team Cupin 1993. Chang on kristitty amerikankiinalainen. Hän vetäytyi ammattilaisuraltaan vuonna 2003 ja tuli valituksi International Tennis Hall of Fameen vuonna 2008. == Lähteet == Luokka:Amerikankiinalaiset Luokka:Yhdysvaltalaiset tennispelaajat Luokka:Vuonna 1972 syntyneet Luokka:Elävät henkilöt
Jolly Jumpers

Jolly Jumpers on suomalainen rockyhtye, joka aloitti toimintansa Tyrnävällä vuonna 1980, julkaisi ensimmäisen studioalbuminsa vuonna 1988 ja lopetti ensimmäisen kerran vuonna 2009. Jolly Jumpersin musiikkia on luonnehdittu muun muassa “swamp bluesiksi”, “tundra garageksi”, “alternative countryksi” ja “desert rockiksi”. Yhtyeen levyjä ovat julkaisseet Gaga Goodies, Rubber Rabbit Rock’n’Roll Records, Bad Vugum, Hot Igloo, Bonga Bonga Records, Dull City Records ja Tug Rec. Jolly Jumpersin vaikuttajiin kuuluvat muun muassa Dead Moon, Velvet Underground, Neil Young & Crazy Horse, Nick Cave and the Bad Seeds, Johnny Cash, P. J. Harvey, Gun Club ja Tom Waits. Yhtye teki paluun vuonna 2017. Jukka Nousiainen liittyi Jolly Jumpersiin vuonna 2018. == Jäsenet == * Petri Hannus – laulu, kitara * Marko Leuanniemi – basso * Keijo Pirkola – rummut * Arimatti Jutila – taustalaulu ja kitara == Julkaisut == === Albumit === * * * * * * * * * Rural Slang (2024, If Society) === EP:t === * * === Singlet === * ”On the Stamp / Homecomin’ Sweetie Debbie” (1990, Gaga Goodies, GO-19) * ”Purr / Blackstone Hill” (1993, Gaga Goodies, GO-31) * ”Bebop City / Bottle and Chain” (2004, Bonga Bonga Records, bonga-004) * ”Suki Suki / Pittsburgh Paranoids (Maw Power version) (2005, Dull City Records, DCR-011) *"Catskills Crash / Catskills Rock" (2017, Pupu's Bistro) *"Morning Glory / Proposal" (2018, Pupu's Bistro) === Kokoelmilla === * == Lähteet == == Aiheesta muualla == *Jolly Jumpers Digital Thunder * Luokka:Suomalaiset rockyhtyeet
Yelmer Buurman

thumb|Yelmer Buurman vuonna 2012. Yelmer Buurman (s. 19. helmikuuta 1987 Ubbergen, Alankomaat) on hollantilainen kilpa-autoilija. Hän ajoi kaudella 2008 kilpaa GP2-sarjassa Trust Team Arden-tallissa saavuttaen yhden kakkossijan ja 5 MM-pistettä. Buurman kilpaili myös Aasian GP2-sarjassa kausina 2008-10 saavuttaen yhden kolmossijan ja 17 MM-pistettä. Ennen GP2 uraansa Buurman on ajanut mm. Formula 3 Eurosarjassa, jossa hän ajoi kausina 2006 ja 2007. Kaudella 2006 hän sijoittui sarjan loppupisteissä sijalle 20. ja 2007 hän ajoi sarjan kuudenneksi. Vuonna 2008 Buurman kilpaili Superleague Formula sarjassa sijoittuen sarjan kakkoseksi. Seuraavana vuonna hän oli sarjan neljäs. Buurman jatkaa sarjassa kaudella 2010. == GP2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 2008 Trust Team Arden ESP FEA Kesk. ESP SPR 10 TUR FEA 14 TUR SPR Kesk. MON FEA 12 MON FEA 8 FRA FEA 12 FRA SPR 2 GBR FEA 15 GBR SPR 10 GER FEA GER SPR HUN FEA HUN SPR EUR FEA EUR SPR BEL FEA BEL SPR ITA FEA ITA SPR 5 20. Luokka:Alankomaalaiset autourheilijat Luokka:Elävät henkilöt Luokka:Formula Renault 3.5 -kuljettajat Luokka:GP2-kuljettajat Luokka:Aasian GP2 -kuljettajat Luokka:Urheilijatyngät Luokka:Vuonna 1987 syntyneet
Oriental Pearl Tower

thumb|Oriental Pearl Tower Oriental Pearl Tower (, ”Idän helmen torni”) on televisio- ja näköalatorni Shanghaissa Kiinassa. Se sijaitsee Lujiazuissa Pudongin alueella. Tornin rakentaminen alkoi vuonna 1990, ja se saatiin valmiiksi vuonna 1994.SkyscraperPage - Oriental Pearl Tower Se on 468 metriä korkeana maailman viidenneksi korkein torni. ==Lähteet== Luokka:Shanghain rakennukset ja rakennelmat Luokka:Televisiotornit Luokka:Näkötornit
Joachim Mrugowsky

Joachim Mrugowsky (15. elokuuta 1905 Rathenow – 2. kesäkuuta 1948) oli saksalainen natsitohtori, hygienisti, apulaisprofessori, lääketieteen tohtori ja Waffen-SS:n hygieniainstituutin päällikkö. Hän toimi toisen maailmansodan aikana vanhempana hygienistina SS-joukoissa, ja oli arvoltaan SS-eversti. Häntä syytettiin sodan jälkeen lääkärioikeudenkäynnissä. Hänen isänsä kuoli ensimmäisen maailmansodan alussa. Vuonna 1925 Joachim Mrugowsky aloitti luonnon- ja lääketieteenopintonsa Hallessa. Hän päätti opiskelunsa 1930–1931 ja sai molemmista tieteistä tohtorinarvon. Kahden vuoden työharjoittelun jälkeen hänestä tuli assistentti Hallen yliopiston hygieniainstituuttiin. Hänestä tuli avustava professori hygienian alalla Berliinin yliopistoon syyskuussa 1944. Mrugowsky oli kannattanut natsi-ideologiaa vuodesta 1930 ja hän oli ensin ryhmänjohtajana paikallisessa kansallissosialistisessa opiskelijajärjestössä sekä sittemmin Saksan kansallissosialistisen puolueen puoluejäsen (Nro. 210 049). Vuonna 1931 hän liittyi SS:ään, jossa yleni sekä Waffen-SS:n että SS:n everstiksi. Vuonna 1940 hän oli fysiatrina SS-divisioona ”Das Reichin” kenttäsairaalassa, ja osallistui natsien sotaretkeen Länsi- Euroopassa. Hän osallistui miltei kaikenlaisiin kokeisiin, joita tehtiin keskitysleirivangeilla. Häntä syytettiin Nürnbergin lääkärioikeudenkäynnissä rikoksista ihmisyyttä vastaan. Mrugowsky tuomittiin kuolemaan elokuussa 1947 ja teloitettiin 2. kesäkuuta 1948. Luokka:SS-sotilaat Luokka:Saksalaiset teloitetut Luokka:Sotarikoksista teloitetut Luokka:Vuonna 1905 syntyneet Luokka:Vuonna 1948 kuolleet
Karkar-Yuri

Karkar-yuri eli yuri on noin 1100 puhujan isolaattikieli. Sitä puhutaan Papua- Uuden-Guinean länsiosassa, Sandaunin provinssissa. Kielen sanajärjestys on subjekti-objekti-verbi ja sillä on kolme murrettaEthnologue == Lähteet == == Aiheesta muualla == *Some Karkar-Yuri orthography and spelling decisions *Karkar Yuri Organised Phonology Data Luokka:Isolaattikielet Luokka:Papua- Uuden-Guinean kielet
Songs from The Joulukalenteri

Songs from The Joulukalenteri on The Joulukalenteri -televisiosarjan laulujen pohjalta tehty soundtrack-julkaisu. Trio Saletin muodostivat Kari Lehtomäki, Seppo Korjus ja Raimo Smedberg. Sanoituksista vastasi Jukka Virtanen. CD julkaistiin vuonna 1997 ja kymmenen vuoden kuluttua seurasi uudelleenjulkaisu, samalla kun The Joulukalenteri julkaistiin DVD-julkaisuna. == Kappaleet == # On rankkaa olla tonttumies - 2.48 # Saapastanssi - 2.43 # Kauan sitten Betlehemissä (alkuperäinen kappale Mary's Boy Child) - 2.50 # Rosita Carlos - 2.15 # Jos vain vähän leikkaa - 2.37 # Rakkaat muistot - 4.07 # Jäger-lied - 0.45 # Uutisblues - 2.43 # Neitonen, kaivaten - 3.26 # Niskatuskamies - 2.30 # Hirmuiset väännöt - 2.46 # The blues - 4.35 # On hienoo olla tonttumies - 2.52 # The Playrasia - 1.26 Luokka:Vuoden 1997 joulualbumit Luokka:Suomalaiset joulualbumit Luokka:Suomalaiset huumorialbumit
Julián Grimau

Julián Grimau García (18. helmikuuta 1911 Madrid, Espanja – 20. huhtikuuta 1963 Madrid, Espanja)Payne 2014, s. 501 oli espanjalainen kommunisti. Grimaun teloitus Francon Espanjassa vuonna 1963 sisällissodan aikaisista teoista tuomittuna oli laajan kansainvälisen huomion kohteena. Grimaun tueksi käynnistettiin solidaarisuusliikkeitä etenkin kommunistisissa maissa. == Elämäkerta == Grimau liittyi kommunistiseen puolueeseen Espanjan sisällissodan alkaessa, ja oleskeli sodan ajan Barcelonassa. Sodan päätyttyä hän pakeni Latinalaiseen Amerikkaan. Grimausta tuli yksi Espanjan kommunistisen puolueen johtajista ja hän kuului sen keskuskomiteaan vuoden 1954 jälkeen. Vuonna 1959 hän oli vastuussa puolueen maanalaisesta toiminnasta Espanjassa ja kävi useaan otteeseen salaa maassa. === Oikeudenkäynti === Marraskuussa vuonna 1962 Grimau pidätettiin Madridissa. Grimau oli toiminut sisällissodan aikana tasavaltalaisten tunnetun vankilan johtajana Barcelonassa vuosina 1937–1938. Vankilassa oli teloitettu useita francolaisia vankeja. Oikeudessa esiintyi silminnäkijöitä, joiden väitteiden mukaan Grimau osallistui kidutuksiin ja teloituksiin. Anarkistitodistajien mukaan hän oli osallistunut kansainvälisen prikaatin antistalinististen sotilaiden kidutuksiin ja murhiin. Oikeudenkäynti huhtikuussa 1963 sai kansainvälistä huomiota, ja muun muassa Englannin kuningatar Elisabeth, paavi Johannes XXIII ja Neuvostoliiton kommunistisen puolueen pääsihteeri Nikita Hruštšov vetosivat hänen puolestaan. Grimau tuomittiin kuolemaan ja teloitettiin ampumalla 20. huhtikuuta 1963. Historioitsijoiden näkemykset Grimaun syyllisyydestä vaihtelevat. Jotkut väittävät, että tuomio perustui poliittisiin syihin eikä todisteisiin rikoksista. == Jälkimaine == Grimau on tullut Suomessa tunnetuksi hänestä kertovasta laulusta Julian Grimau, jonka vuonna 1964 laati espanjalainen muusikko Chicho Sánchez Ferlosio. Tunnetuimman suomenkielisen levytyksen teki Tapio Heinonen vuonna 1969. Hän oli esittänyt laulun Kari Tuomisaaren käännöksenä jo vuonna 1968http://yle.fi/aihe/artikkeli/2008/08/22/sinbad- kokosi-poliittisia-lauluja-kautta-maailman. Vuonna 1971 Pentti Saaritsa kirjoitti siihen sävyltään poliittisemmat sanat, ja version levytti tuoreeltaan Kristiina Halkola. Esimerkiksi DDR:ssä Grimaun mukaan nimettiin katuja ja klubeja, kuten Dresdeniin Julián-Grimau-Allee, jonka nimi palautettiin entiseksi vuonna 1991. == Lähteet == * === Lähteet === Luokka:Espanjalaiset poliitikot Luokka:Espanjalaiset kommunistit Luokka:Espanjalaiset teloitetut Luokka:Vuonna 1911 syntyneet Luokka:Vuonna 1963 kuolleet
Ulrich Seidl

Ulrich Seidl (s. 24. marraskuuta, 1952 Wien) on itävaltalainen elokuvaohjaaja, käsikirjoittaja ja tuottaja. Seidl on Michael Haneken ja Michael Glawoggerin ohella Itävallan kansainvälisesti menestyneimpiä elokuvantekijöitä. Hänen tuotantonsa on käsitellyt esimerkiksi mallimaailmaa (Models), perversioita (Animal Love) ja henkilökohtaisia hengellisiä kokemuksia (Jesus, You Know). Seidl vieraili Suomessa tammikuussa 2008 DocPoint-dokumenttielokuvafestivaalin yhteydessä, mutta hänen elokuviaan ei ole ollut Suomen elokuvateatterien ohjelmistossa. Espoo Ciné -festivaalilla 2012 esitettiin Seidlin elokuva Paratiisi: Rakkaus. ==Paratiisi-trilogia== Kolmen elokuvan Paratiisi-trilogia oli aluksi yhden viisituntisen elokuvan suunnitelma. Trilogia kertoo kolmesta saman suvun naisesta: äidistä, tämän sisaresta ja tyttärestä. Naisia yhdistää äärimmäisyyksiin meneminen ja kommunikoinnin vaikeus. Rakkaus-elokuva on elokuvista murheellisin. Siinä viisikymppinen nainen matkustaa Kenian aurinkorannikolle seksituristina. Toiminnan kaikki osapuolet menettävät ihmisarvoaan. Usko-elokuvassa päähenkilö on mieleltään järkkynyt. Hän on kiihkotunnustuksellinen katolilainen, joka piiskaa pois lihan himoa itsestään ja kiertelee naapuriensa luona varoittamassa synnillisestä elämästä. Työpaikallaan hän pystyy esiintymään normaalisti. Naisen aviomies on muslimi, ja katsojan pohdttavaksi jää, mitä heidän välillään on aikaisemmin tapahtunut. Toivo-elokuva kuvaa nuoren naisen lapsuuden loppua. Hän joutuu laihdutusterapiassa kohtaamaan seksuaalisuuden ja aikuisen inhimillisen heikkouden. Katsojan on vaikea löytää, missä elokuvan nimeen nostettu toiveikkuus piilee. Trilogian jokainen osa päättyy ratkaisemattomaan tilanteeseen. == Filmografia == Ilmestymisvuosi Alkuperäinen nimi Englanninkielinen nimi 1982 Der Ball 1990 Good News 1992 Mit Verlust ist zu rechnen Losses to Be Expected 1994 Die letzten Männer The Last Real Men 1995 Tierische Liebe Animal Love 1996 Bilder einer Ausstellung 1997 Der Busenfreund 1998 Spaß ohne Grenzen 1998 Models Models 2000 Hundstage Dog Days 2001 Zur Lage Situation Report 2003 Jesus, Du weißt Jesus, You Know 2007 Import Export Import Export 2012 Paradies: Liebe Paradise: Love 2012 Paradies: Glaube Paradise: Faith 2013 Paradies: Hoffnung Paradise: Hope 2014 Im Keller In the Basement 2016 Safari 2022 Rimini 2022 Sparta ==Lähteet== == Aiheesta muualla == * Viralliset sivut * Luokka:Itävaltalaiset elokuvaohjaajat Luokka:Vuonna 1952 syntyneet Luokka:Elävät henkilöt
Stage (David Bowien albumi)

Stage on David Bowien syyskuussa 1978 julkaistu livealbumi. Materiaali äänitettiin Bowien Yhdysvaltain-kiertueella touko–huhtikuussa aiemmin samana vuonna neljässä eri konsertissa. Albumi nousi brittilistalla sijalle 5 ja Yhdysvalloissa sijalle 44. Uudessa-Seelannissa albumi nousi listaykköseksi kahden viikon ajaksi. ==Kappaleet== ===Alkuperäinen painos 1978 (RCA Records)=== ====LP 1==== A-puoli # # # # # B-puoli # * # # ====LP 2==== A-puoli # # # # # B-puoli # * # # # ====Vuoden 1991 uusintapainoksen bonuskappale (Rykodisc)==== * ===Vuoden 2005 uusintapainos (EMI)=== ====CD 1==== # # # # # # # # # # ====CD 2==== # # # # # # # # # # ==Kokoonpano== *David Bowie – laulu, kosketinsoittimet *Carlos Alomar – komppikitara, taustalaulu *Adrian Belew – soolokitara, taustalaulu *Dennis Davis – rummut, lyömäsoittimet *Simon House – sähköviulu *Sean Mayes – piano, jousikokonaisuus, taustalaulu *George Murray – bassokitara, taustalaulu *Roger Powell – kosketinsoittimet, syntetisaattori, taustalaulu == Lähteet == Luokka:Vuoden 1978 konserttitallenteet Luokka:David Bowien albumit
Makupalat

Makupalat oli suomalainen Yleisradion tekemä vuosina 1997–2005 esitetty ruoka- aiheinen televisio-ohjelma. Ohjelman kokkeina toimivat Yle Oulun toimittaja Timo Nykyri, ja keittiömestari Janne Pekkala. Ohjelmaa kuvattiin Oulun Yleisradion sen aikaisissa tiloissa Höyhtyällä. Jaksoja kaiken kaikkiaan tehtiin yli 300. Ohjelman katsojamäärät olivat parhaimmilaan yli 800 000. Ohjelma sai alkunsa Oulun maakuntaradiossa esitetystä Eväsreppu -radio- ohjelmasta, jossa Nykyri ja Pekkala valmistivat ruokaa. Syksyllä 1996 lähetettiin Yleisradiolle koenauhoitus ohjelmasta, ja ensimmäinen Makupalat- ohjelma esitettiin televisiossa 7. tammikuuta 1997. ==Kirjat== Ohjelmaan liittyen Nykyri ja Pekkala julkaisivat kolme ruoka-aiheista kirjaa. * * * ==Lähteet== ==Aiheesta muualla== * Yle Elävä arkisto: Makupalat * Yle Areena: Makupalat Luokka:1990-luvun suomalaiset televisiosarjat Luokka:2000-vuosikymmenen suomalaiset televisiosarjat Luokka:Ruokaohjelmat Luokka:Yle TV2:n televisio-ohjelmat
Richard Eden

Richard Eden (s. 13. helmikuuta 1959 Toronto, Ontario) on kanadalainen näyttelijä, joka tuli tunnetuksi televisiosarjan Santa Barbaran myötä 1980-luvulla. Myöhemmin Eden tunnetaan myös televisiosarjan RoboCopin myötä vuodelta 1994. Hän on ollut naimisissa Shannon Hilen kanssa vuodesta 1993 lähtien. == Aiheesta muualla == * TV.com Luokka:Kanadalaiset televisionäyttelijät Luokka:Vuonna 1959 syntyneet Luokka:Elävät henkilöt
Pikku posteljooni

Pikku posteljooni oli suomalainen Yleisradion tekemä vuosina 1993–1994 esitetty lasten makasiiniohjelma. Ohjelmaa esitettiin Yle TV2-kanavalla, ja sitä tehtiin yhteensä 81 jaksoa. Ohjelma kuvattiin Oulun Yleisradion sen aikaisissa tiloissa Höyhtyällä. Ohjelmassa pääosia näyttelivät Oulun maakuntaradion toimittaja Timo Nykyri, kokki Janne Pekkala, ja taikuri Jarmo Luttinen. Pikku posteljoonin ohjelmaidean loi tuottaja Kirsi Sutinen. Nykyri teki suurimman osan ohjelman käsikirjoituksesta ja teki myös ohjelmaan musiikkia. Ohjelman käsikirjoituksessa oli mukana myös Eero Ainesmaa. ==Ohjelmakehys== Ohjelman kehys sijoittui pieneen postitoimistoon. Nimikkohenkilö "Pikku posteljooni" on käsinukke, jota liikutti ja ääntä esitti Janne Pekkala. Isoa posteljoonia esitti Timo Nykyri. Alun perin oli tarkoitus, että Nykyri esittäisi myös Pikku posteljoonin roolia ääni muutettuna, mutta tämä ei onnistunut, ja näin Pekkala sai roolin. Ohjelmassa katseltiin lapsikatsojien lähettämiä valokuvia. Posteljoonit saattoivat soittaa lapsille studiosta, joiden välissä esitettiin lastenlauluja ja ohjelmaan tehtyjä ohjelmaosioita sekä muiden tuottamia lastenohjelmia, kuten piirrossarjaa Luukkoset. ==Ohjelman osioita== ===Postman ja Leimasin=== Postman ja Leimasin ovat Nykyrin ja Pekkalan esittämä supersankarikaksikko. He muistuttavat ulkoisesti Batmania ja Robinia. He tekivät ensiesiintymisensä sarjan erikoisjaksossa, joka oli kaksiosainen. Myöhemmässä vaiheessa he esiintyivät ohjelmassa omassa osiossa ohjelman puolivälissä. Tämän merkkinä yleensä puhelin soi ja Pikku posteljooni tokaisi: "Pitäisi lähteä seikkailemaan!" tai "Sankariainesta." Postmanin ja Leimasimen suurta herkkua ovat marsipaanileivokset, ja vaapukkamehu. Heillä oli oma sankariauto, joka oli punainen Messerschmitt KR. ====Viholliset:==== * Ällyyttäjä. Postmanin ja Leimasimen arkivihollinen. Todennäköisesti Jokeria ja Arvuuttajaa parodioiva hahmo, joka nauraa alinomaa. Hänen tunnusmerkkinään on iso Ä-kirjain, ja hän pukeutuu aina keltaiseen trikooseen. * Hämäheikkimies. Rauhallinen vihollinen, joka on taitava kiipeilemään ja kutomaan. Hän on todennäköisesti variaatio Hämähäkkimiehestä. Hämäheikkimies käyttää violettia trikooasua. * Hamsterimies. Karvainen hahmo, jonka kasvoja ei nähdä. Hänellä on valtava ruokahalu, mikä lopulta oli hänen tuhonsa. ==Lähteet== ==Aiheesta muualla== * Yle Elävä arkisto: Pikku posteljooni - ällyytyksiä, musiikkia ja leimauksia Luokka:1990-luvun suomalaiset lastenohjelmat Luokka:Oulun kulttuuri Luokka:Yle TV2:n televisio-ohjelmat
Nils Oker-Blom

Nils Christian Edgar Oker-Blom (5. elokuuta 1919 Helsinki – 16. tammikuuta 1995 Helsinki) oli suomalainen lääkäri, joka toimi Helsingin yliopiston rehtorina ja kanslerina. Hän sai arkkiatrin arvonimen. Oker-Blomin vanhemmat olivat liikemies Edgar Alexander Oker-Blom ja Zea Margit Bergroth. Hänen puolisonsa vuodesta 1944 oli Constance Victorine Nordenswan. Vaimon lisäksi perheeseen kuuluu kolme lasta, Christian, Maximilian ja Teodora, jotka kaikki ovat seuranneet isäänsä akateemisiin ammatteihin. Christian Oker-Blom toimi professorina Jyväskylän yliopistossa. Lääkäreitä on ollut Oker-Blomin aatelissuvussa enemmänkin; Nils Oker-Blom oli Lääkäriliiton ensimmäisen puheenjohtajan, Max Oker-Blomin pojanpoika. Oker-Blom tuli ylioppilaaksi 1937 ja valmistui lääketieteen lisensiaatiksi 1947, tohtoriksi hän väitteli seuraavana vuonna. Hän toimi vuodesta 1957 Helsingin yliopiston virologian professorina ja oli myös lääketieteellisen tiedekunnan dekaani. Helsingin yliopiston rehtorina Oker-Blom toimi 1978–1983 ja kanslerina 1983–1988. Arkkiatrin arvon hän sai vuonna 1992. Oker-Blom oli taiteellisesti lahjakas, hän teki harrastuksena muun muassa pronssisia muistomitaleita. Myös Wilhelm Wahlforssin patsas Wärtsilän pääkonttorissa on Oker-Blomin veistämä. Oker-Blom toimi Nylands Nationin inspehtorina vuosina 1961–1968, minkä jälkeen hänet nimitettiin Nylands Nationin kunniajäseneksi. Oker-Blom kuoli yllättäen vakavaan sairauteen vuonna 1995. ==Lähteet== ==Aiheesta muualla== * Luokka:Arkkiatrit Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Helsingin yliopiston rehtorit Luokka:Helsingin yliopiston kanslerit Luokka:Suomalaiset aateliset Luokka:Vuonna 1919 syntyneet Luokka:Vuonna 1995 kuolleet
Spermarket

Spermarket on suomalaisen folk-punk-yhtye Liimanarinan ensimmäinen kokopitkä studioalbumi, joka ilmestyi Drag Cityltä vuonna 1995. Sitä ennen Liimanarinalta olivat ilmestyneet EP:t Maailman tylsin vittumaisuus (Bad Vugum, 1989), Juutalaiset (Bad Vugum, 1990), Läntinen Pornokatu 25 B 13 (Bad Vugum, 1992) sekä omakustannekasetti Hei nyt ei olla LA:ssa (Live at Heinola) vuonna 1993. Liimanarinan kotisivuilla Olli Pauke selitti levyn nimen syntyhistoriaa seuraavalla tavalla: "Nimen koko ideana oli paikantaa olematon rajapinta mainonnan ja prostituution välillä. Poistetaan yksi kirjain paikasta, jossa kaikki tekevät jokapäiväiset ostoksena ja se muuttuu joksikin, mikä muistuttaa ilotaloa. Joten, se on kuin "kaikki on kaupan" toisin sanottuna." Paukkeen mukaan "Jotta asiat vaikuttaisivat merkityksellisemmiltä ja monimutkaisemmilta, joku kuvitteli jopa, että CD:n bonus track oli "protesti modernia teknologiaa vastaan tai jotain." Itse asiassa, se lyhennettiin seitsemään minuuttiin, koska oli kuulemma mahdotonta löytää paikkaa, jossa CD olisi voitu painaa alkuperäisessä pituudessaan. Myös Olli Paukkeen pitkäaikainen haave piereskellä levyllä toteutui Spermarket-levyllä. ==Kappaleet== Kaikki levyn kappaleet on tehnyt Olli Pauke. Tunnuslauseekseen hän on valinnut Janne "huu-haa" Liimataisen lauseen "Mikään idea ei oo liian naurettava piisiin laitettavaks". # Pitäs varmaan lopettaa toi pornolehtien lukeminen # Siat on älykkäitä eläimiä (mutta huonoja poliiseja) # Muutama fuck-you limudiskossa # Elviksen tinatöönösotilaat # Mihin kaikki paskapäät on kadonnu? # Missäs kaikki samba-karnevaalit tähän aikaan vuodesta järjestetään? # Mikähän on kolmanneks yleisin koirannimi Kongossa? # Luokan ainoa poika, jolla ei oo omaa nokkahuilua # Venäjän viimeinen & Eestin ensimmäinen Elvis # 13.000 poliittista armomurhaa # 5-600 purkkia liimaa # Suomen ainoo nokkahuilu johon ei pitäis ainaka puhaltaa # Reijo Pauke Tallinnassa syksyllä '79 # Kamomillan aston villa koko illan # Iänikuinen sämpyläkuljetus lumisateessa # Rouva Rytöhonka, teillä on mahtavaa juustoo! # Vihaan kaikkee paitsi Matlockia # Sam Kokin sätkynuket #74 & 36 ==Kokoonpanoksi levyllä ilmoitetaan== *kannuj kolistelee Karri Koo-Kojootti (Kaija Koon ottopoeka, jonka Kojo otti) *bassoo spelar Tuomo Öjvind Runqvist Ruotsin rautakaivosalueelt´ *Olli Keefar Pauke skulaa skebaa *pimpparautaa joku joka haluaa pysyä tuntemattomana *ukrainalaist´ rakoharppuu joku jonka me halutaan pysyvän tuntemattomana (tai ainakin pää pinnan alla tai jotain tollast´) == Lähteet == Luokka:Liimanarinan albumit Luokka:Vuoden 1995 albumit
Steve Locher

Steve Locher (s. 19. syyskuuta 1967 Salins, Sveitsi) on sveitsiläinen uransa lopettanut alppihiihtäjä. Locher saavutti pronssia alppiyhdistetyssä Albertvillen olympialaisissa 1992 sekä suurpujottelussa Vailin MM-kisoissa 1999. Maailmancupissa Locher voitti kolme osakilpailua. ==Lähteet== * ==Aiheesta muualla== *Steve Locher kotisivut Luokka:Sveitsiläiset alppihiihtäjät Luokka:Sveitsiläiset olympiamitalistit Luokka:Vuonna 1967 syntyneet Luokka:Elävät henkilöt
Katie Griffin

Katie Marilynn Neela Mousig Griffin (s. 1977 Toronto, Ontario) on kanadalainen näyttelijä ja poplaulaja. ==Ura== Hän opiskeli näyttelemistä Ryerson Universityssä 1990-luvulla, mutta oli jo tehnyt näytelmärooleja televisiossa 10-vuotiaasta lähtien. Katie on esiintynyt elokuvissa, kuten RoboCop, Päivä prinssinä, Hinnalla millä hyvänsä, Electra, Onni on omistaa ja Väkivallan varjo. Lisäksi hän on tehnyt muutamia dubbauksia animaatioihin, kuten Sailor Moon, Spies-tytöt ja Team Galaxy. Laulajana Katie julkaisi ensimmäisen levynsä Kiss Me Chaos vuonna 2003. Katie on naimisissa laulaja ja lauluntekijän Michael Kulasin kanssa ja heillä on yksi lapsi. == Aiheesta muualla == * Katie Griffin Voice Chasersissa * Katie Griffin TV.comissa Luokka:Kanadalaiset televisionäyttelijät Luokka:Kanadalaiset poplaulajat Luokka:Vuonna 1977 syntyneet Luokka:Elävät henkilöt
Jaakko Piirainen

Jaakko Piirainen (19. heinäkuuta 1871 Kuhmoniemi − 12. heinäkuuta 1917 Kajaani) oli suomalainen poliitikko, joka toimi SDP:n kansanedustajana vuosina 1908–1909. == Elämä == Kuhmon Lammasperän Kähkölässä syntyneen Jaakko Piiraisen vanhemmat olivat torppari Jaakko Laurinpoika Piirainen (1829-1917) ja Kaisa Stiina Heikkinen (1834-1905). Isän menetettyä talonsa Piirainen oli aluksi kerjuulla ja myöhemmin paimenena ja renkinä, kunnes pääsi 20-vuotiaana puusepän oppiin Viipuriin. Hän sai kisällikirjan vuonna 1896. Piirainen työskenteli puuseppänä Viipurin lisäksi Helsingissä, Turussa ja Oulussa. Hän kävi myös käsityökoulua, teollisuuskoulua sekä Taideyhdistyksen piirustuskoulua Helsingissä. Vuonna 1900 Piirainen perusti oman puusepänliikkeen Raaheen, josta hän siirtyi Kajaanin seminaarin käsityönopettajaksi vuonna 1904. Piirainen lähti työväenliikkeeseen jo 1890-luvun alussa. Vuonna 1908 hänet valittiin kansanedustajaksi. Piirainen toimi muun muassa Kajaanin työväenyhdistyksen puheenjohtajana ja kuului Kajaanin osuuskaupan perustajiin. Hän kuoli 45-vuotiaana sydänkohtaukseen. == Perhe == Piiraisen puoliso oli Muhoksessa syntynyt Hilma Elisabeth Henttunen (1878-1955), jonka kanssa hän avioitui vuonna 1900. Pariskunnalla oli kahdeksan lasta. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Oulun läänin eteläinen vaalipiiri Luokka:Vuonna 1871 syntyneet Luokka:Vuonna 1917 kuolleet
Baltic Sea Trade Union Network

Baltic Sea Trade Union Network (Bastun) on alueellinen yhteistyöjärjestö Itämeren alueella. Jäseniä on 20 miljoonaa 10 valtion alueella. Järjestö on kansainvälisen maailmanjärjestön ITUC:n ja eurooppalaisen ETUC:n jäsenjärjestö. == Jäsenvaltiot == *Tanska *Viro *Suomi *Saksa *Liettua *Norja *Puola *Venäjä *Ruotsi == Aiheesta muualla == * Bastunin verkkosivut Luokka:Ammattiliitot Luokka:Kansainväliset järjestöt Luokka:Itämeri
Simo Pipatti

Simon (Simo) Pipatti (21. huhtikuuta 1873 Jaakkima − 28. elokuuta 1934 Viipuri) oli suomalainen poliitikko, joka toimi SDP:n kansanedustajana vuosina 1909−1910. == Elämä == Simo Pipatin vanhemmat olivat talollinen Jakob Pipatti (1843-1920) ja Pielisjärvestä kotoisin ollut Elsa Tikkanen (1851-1926). Kansakoulun ja kansanopiston käynyt Pipatti oli aluksi sekalaisissa maatöissä, kunnes sai vuonna 1901 työpaikan Valtionrautateiltä. Pipatti työskenteli vaihdemiehenä ja myöhemmin asemamiehenä eri puolilla Karjala muun muassa Jaakkimassa, Nurmeksessa, Sippolassa ja Äyräpäässä vuoteen 1933 saakka. Pipatti kuului jo 1890-luvun lopussa Jaakkiman nuorisoseuran johtokuntaan ja suurlakon jälkeen hän lähti työväenliikkeeseen osallistuen muun muassa Oulun puoluekokoukseen 1906. Vuonna 1909 Pipatti valittiin kansanedustajaksi, kun häntä enemmän ääniä Viipurin läänin itäisessä vaalipiirissä saanut Anton Kotonen nousi eduskuntaan myös toisesta vaalipiiristä. == Perhe == Simo Pipatin puoliso oli Kokemäellä syntynyt Hilja Maria Härmä (1887-1939), jonka kanssa hän avioitui vuonna 1907. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Viipurin läänin itäinen vaalipiiri Luokka:Vuonna 1873 syntyneet Luokka:Vuonna 1934 kuolleet
Mishkenot Sha'ananim

thumb|250px|Mishkenot Sha'ananim Mishkenot Sha'ananim, () on ensimmäinen Jerusalemin vanhankaupungin muurien ulkopuolelle rakennettu kaupunginosa. Se perustettiin vuonna 1861. Koska beduiinit kulkivat tuohon aikaan ryöstelemässä kaupunginmuurien ulkopuolella, monet eivät suostuneet muuttamaan Mishkenot Sha'ananimiin, vaikka se oli väljempi ja sen asunnot olivat modernimpia kuin vanhankaupungin asunnot. Luokka:Jerusalemin kaupunginosat
European Trade Union Confederation

European Trade Union Confederation (ETUC) on ammattiyhdistysliike, joka on perustettu edustamaan työntekijöitä ja heidän tavoitteitaan Euroopan tasolla. Järjestö on perustettu vuonna 1973. ETUC:n jäsenistö koostuu 81 kansallisesta ammattiyhdistysjärjestöstä 36 Euroopan valtion alueella. Jäseniä on yli 60 miljoonaa. == Aiheesta muualla == * ETUC:n Virallinen kotisivu Kansainväliset järjestöt